b'\n_START_ARTICLE_\nUrban Symphony\n_START_SECTION_\nPovijest\n_START_PARAGRAPH_\nUrban Symphony je osnovana 2007. godine u Tallinnu, Estonija kao \xc5\xa1estero\xc4\x8dlani glazbeni sastav. Glavni vokal grupe \xc4\x8dini mlada estonska pjeva\xc4\x8dica Sandra Nurmsalu koja ujedno svira i violinu, dok ju na violi prati Mann Helstein, a na violon\xc4\x8delima Johanna M\xc3\xa4ngel i Mari M\xc3\xb6ldre. Back-vokali skupine su iskusne estonske pjeva\xc4\x8dice Marilin Kongo i Mirjam Mesak._NEWLINE_Mirjam Mesak je 2007. u Helsinkiju na Eurosongu bila back-vokal estonskoj predstavnici Gerli Padar, dok je Marilin Kongo sudjelovala na Eurolaulu 2006., estonskom natjecanju za Eurosong, i izborila 8. mjesto sa pjesmom "Be 1st"._NEWLINE_Na Eurolaulu 2009., Urban Symphony se prijavila sa pjesmom R\xc3\xa4ndajad koju je napisao i uglazbio Sven L\xc3\xb5hmus. Nakon \xc5\xa1to su u prvom krugu finala izborili prvo mjesto, u dodatnom su krugu, gdje su glasove davali samo gledatelji, izborili 82% glasova i tako izabrani za estonskog predstavnika na Eurosongu 2009._NEWLINE_Na Eurosongu 2009. su dobili 18., pretposljednje, mjesto u drugom polufinalu i uspjeli su, po prvi put nakon uvo\xc4\x91enja polufinala, uvesti Estoniju u finale Eurosonga koje se odr\xc5\xbealo 16. svibnja. U finalu su uspjeli izboriti izvrsno 6. mjesto sa ukupno 129 bodova.'